**รายงานเชิงวิชาการ**

**การอ่านและพิจารณาวรรณคดี บทละครพูดคำฉันท์ เรื่องมัทนะพาธา**

**พระราชนิพนธ์ในพระบาทสมเด็จพระมงกุฎเกล้าเจ้าอยู่หัว**

โดย

ปภาดาอร โลหะวัฒนะกุล ชั้นมัธยมศึกษาปีที่๕/๕ เลขที่ ๑๓

ธันยพร กอประสพสุข ชั้นมัธยมศึกษาปีที่๕/๕ เลขที่ ๙

จิรทีปต์ ฉัตร์ชลบุษย์ ชั้นมัธยมศึกษาปีที่๕/๕ เลขที่ ๓

**เสนอ**

อ.พนมศักดิ์ มนูญปรัชญาภรณ์

ภาคเรียนที่๒ ปีการศึกษา ๒๕๕๘

โรงเรียนสาธิตนานาชาติ มหาวิทยาลัยมหิดล

รายงานนี้เป็นส่วนหนึ่งของกิจกรรมการเรียนรู้โดยใช้โครงงานเป็นฐาน

(Project Based Learning)

รายวิชาภาษาไทยและวัฒนธรรม ระดับชั้นมัธยมศึกษาปีที่ ๕

 **คำนำ**

รายงานนี้เป็นส่วนหนึ่งของวิชาภาษาไทย ชั้นมัธยมศึกษาปีที่ ๕ จัดทำขึ้นเพื่อศึกษาวรรณคดีเรื่อง มัทนะพาธา ซึ่งเป็นวรรณคดีที่ทำคัญสมัยสมเด็จพระมงกุฎเกล้าเจ้าอยู่หัว ซึ่งมีข้อคิดแฝงหลายเรื่อง รวมทั้งฉันท์ที่ไพเราะ และวิธีการดำเนินเรื่อง จากการวิจารณ์บทละครพูดคำฉันท์และการวิเคราะห์สามารถเป็นความรู้ และผู้จัดจะเผยแพร่ความรู้ที่สำคัญให้แก่ผู้อ่าน

ทางผู้จัดได้เล็งถึงข้อคิดที่สามรถปรับใช้ได้ในชีวิตประจำวันและขอขอบคุณอาจารย์พนมศักดิ์ผู้แนะนำแนวทางและวิธีการวิเคราะห์วรรณคดีอย่งถูกต้อง รายงานฉบับนี้หวังว่าจะมีประโยชน์แก่ผู้อ่านถ้าผิดพลาดประการใดขออภัย ณ ที่นี้ด้วย

คณะผู้จัดทำ

**สารบัญ**

๑.การอ่านและพิจารณาเนื้อหาและกลวิธีในวรรณคดีและวรรณกรรม ประกอบด้วย

เนื้อเรื่อง                                              1

โครงเรื่อง                                            1

ตัวละคร                                              2-3

ฉากท้องเรื่อง                                      3

บทเจรจาหรือราพึงราพัน                    4

แก่นเรื่อง                                           4

๒.การอ่านและพิจารณาการใช้ภาษาในวรรณคดีและวรรณกรรม ประกอบด้วย

การสรรคำ                                    5

การเรียบเรียงคำ                              5

การใช้โวหาร                                   6

๓.การอ่านและพิจารณาประโยชน์หรือคุณค่าในวรรณคดีและวรรณกรรม

คุณค่าด้านอารมณ์                       7

คุณค่าด้านคุณธรรม                         7

คุณค่าด้านอื่นๆ                            7-8

๔.อ้างอิง 9

**บทนำ**

**ที่มาและความสำคัญของรายงาน**

รายงานเชิงวิชาการวิเคราะห์บทละครคำฉันท์ “มัทนะพาธา” เป็นคำประพันธ์ของพระบาทสมเด็จพระมงกุฎเกล้าเจ้าอยู่หัว ท่านทรงมีพระปรีชาสามารถในการแต่งคำฉันท์ มัทนะพาธามีลักษณะเด่นคือ รวมคำฉันท์ทั้งหมดได้ ๒๑ บท และยังเป็นวรรณคดีที่ดีไพเราะ และมีคำสอนเกี่ยวกับความรักแฝงในเรื่อง ในตัวละครมีอารมณ์ที่หลายหลาย จากที่ศึกษาบทละครคำฉันท์เรื่องนี้ทำให้เกิดความรู้ความเข้าใจในความคิดของคนสมัยก่อนมากขึ้น และได้ความรู้ใหม่ๆเพิ่มเติมอีกมากมาย

**วัถุประสงค์**

๑. เพื่อศึกษาเนื้อหา ความรู้และการแต่งบทละครพูดคำฉันท์

๒. เพื่อศึกษาเกี่ยวกับการดำเนินเรื่องที่ชัดเจนและถูกต้อง

๓. เพื่อนำวรรณคดีไทยไปเผยแพร่ให้คนรุ่นหลังได้หันสนใจ

๔. เพื่อให้เกิดความสามัคคีในการทำงานกับผู้อื่น

**ขอบเขตของการศึกษา**

๑. นักเรียนระดับชั้นมัธยมศึกษาปีที่ ๕

๒. โรงเรียนสาธิตนานาชาติมหาวิทยาลัยมหิดล

**วิธีในการศึกษาค้นคว้า**

๑. หนังสือเรียน รายวิชาพื้นฐาน ภาษาไทย วรรณคดีวิจักษณ์ชั้นมัธยมศึกษาปีที่ ๕

๒. อินเตอร์เน็ต

**การอ่านและพิจารณาเนื้อหาและกลวิธีในวรรณคดี**

**เนื้อเรื่อง**

มัทนะพาธาเป็นเรื่องสมมุติว่าเกิดในอินเดียโบราณ เนื้อเรื่องกล่าวถึงเหตุการณ์บนสวรรค์ เทพบุตรสุเทษณ์หลงรักเทพธิดามัทนา แต่นางไม่ปลงใจด้วย สุเทษณ์จึงขอให้วิทยาธรมายาวินใช้เวทมนตร์สะกดเรียกนางมา มัทนาเจรจาตอบสุเทษณ์อย่างคนไม่รู้สึกตัว สุเทษณ์จึงไม่โปรด เมื่อขอให้มายาวินคลายมนตร์ มัทนาก็รู้สึกตัวและตอบปฏิเสธสุเทษณ์ สุเทษณ์โกรธ จึงสาปให้เธอจุติไปเกิดบนโลกมนุษย์ มัทนาขอไปเกิดเป็นดอกกุหลาบ สุเทษณ์กำหนดว่า ให้ดอกกุหลาบดอกนั้นกลายเป็นมนุษย์เฉพาะวันเพ็ญเพียงวันและคืนเดียว ต่อเมื่อมีความรักจึงจะพ้นสภาพจากเป็นดอกไม้ และหากเป็นความทุกข์เพราะความรักก็ให้วิงวอนต่อพระองค์ พระองค์จะช่วย

ณ  กลางป่าหิมะวัน ฤษีกาละทรรศินพบ ต้นกุหลาบจึง ขุดไปปลูกไว้ที่อาศรม เมื่อมัทนากลายเป็นมนุษย์ก็เลี้ยงดูรักใคร่เหมือนลูก ท้าวชัยเสนกษัตริย์แห่งเมืองหัสตินาปุระเสด็จไปล่าสัตว์ ได้พบนางมัทนาก็เกิดความรัก มัทนาก็มีใจเสน่หาต่อชัยเสนด้วยเช่นกัน ทั้งสองจึงสาบานรักต่อกัน และมัทนาไม่ต้องกลับไปเป็นกุหลาบอีก แต่เมื่อชัยเสนพามัทนาไปยังเมืองหัสตินาปุระของพระองค์ พระนางจัณฑีมเหสีของชัยเสนหึงหวงและแค้นใจมาก นางขอให้พระบิดาซึ่งเป็นพระราชาแคว้นมคธยกทัพมาตีหัสตินาปุระ จัณฑียังใช้ให้นางค่อมข้าหลวงทำกลอุบายว่า มัทนารักกับศุภางค์ทหารเอกของชัยเสน ชัยเสนหลงเชื่อจึงสั่งให้ประหารมัทนาและศุภางค์ แต่ต่อมาเมื่อชัยเสนรู้ว่ามัทนาและศุภางค์ไม่มีความผิดก็เสียใจมาก อำมาตย์เอกจึงทูลความจริงว่ายังมิได้สังหารนาง และศิษย์ของพระกาละทรรศินได้พานางกลับไปอยู่ในป่าหิมะวันแล้ว ส่วนศุภางค์ก็เป็นอิสระเช่นกัน และได้ออกต่อสู้กับข้าศึกจนตายอย่างทหารหาญ ชัยเสนจึงเดินทางไปรับนางมัทนา ขณะนั้นมัทนาทูลขอให้สุเทษณ์รับนางกลับไปสวรรค์ สุเทษณ์ขอให้นางรับรักตนก่อน แต่มัทนายังคงปฏิเสธ สุเทษณ์กริ้วจึงสาปให้มัทนาเป็นกุหลาบตลอดไป ชัยเสนมาถึงแต่ก็ไม่ทันการณ์ จึงได้แต่นำต้นกุหลาบกลับไปยังเมืองหัสตินาปุระ

**โครงเรื่อง**

เป็นเรื่องที่สมมุติว่าเป็นกําเนิดของกุหลาบ โดยเนื่อเรื่องเป็นมีปมขัดแย้ง กล่าวคือ เทวดาหลงรักนางฟ้า แต่ นางฟ้าไม่รับรัก เทวดาจึงโกรธ นางฟ้าจึงถูกสาปให้ลงมาเกิดบนโลกมนุษย์ แต่เมื่อนางฟ้าพบรักกับชายคนนึงก้ไม่สมหวังเพราะภรรยาหลวงของชายคนนั้น จึงเป็นเหตุให้พรากจากกัน นางฟ้าได้พบกับเทวดาอีกครั้ง แต่เนื่องจากนางฟ้ายังรับมนุษย์ชายอยู่ เทวดาจึงไม่สมหวัง เรื่องจึงจบด้วย คนนึงไม่สมหวัง คนนึงสูญเสีย และอีกคนกลายสภาพเป็นดอกกุหลาบ

**ตัวละครหลัก**

๑. สุเทษณ์เทพบุตร์

:ผู้หลงรักนางมัทนาอย่างหมดหัวใจจนอาจจะกลายเป็นความลุ่มหลง อันเป็นเหตุให้เกิดโศกนาฎกรรมแห่งความรักนี้ขึ้น เขาหลงรักมัทนาอย่างหมดหัวใจ ตัวอย่างเช่นบทสนทนากับดังนี้

“หากพี่จะกอดวธุและจุม- พิตะเจ้าจะว่าไร?”

ในประโยคนี้ผู้แต่งต้องการสื่อถึงความรู้สึกของสุเทษที่ต้องการจะครอบครองร่างกายของมัทนา และสุเทษเป็นคนเอาแต่ใจตนเอง

เขามีนิสัยเป็นคนเจ้าอารมณ์ เวลาโกรธมักจะโวยวายทั้งคำพูดและการกระทำ จากบทสนทนาต่อไปนี้ สุเทษณ์ตวาดใส่มัทยาและแสดงถึงอารมณ์โกรธ เช่น

(ตวาด) “อุเหม่! มะทะนาชะเจ้าเลห์ ชิชิช่างจำนรรจา, ตะละคำอุวาทา ฤ กระบิดกระบวนความ.”

หรือตอนมัทยาไม่รับรักสุเทษณ์ สุเทษณ์ได้พูดกับมัทนาด้วยน้ำเสียงที่เปลี่ยนแปลงไปจากอ่อนหวานกลายเป็นเดือดดัน เช่น

“ช้าก่อน! หล่อนจะไปไหน”

๒. นางมัทนา

: หญิงผู้มีรูปโฉมงดงาม เป็นกุลศตรีที่มีความอ่อนโยน และความเฉลียวฉลาดในการพูดและการตอบคำถาม เช่นตอนที่นางไม่รับรักสุเทษณ์

ฟังถ้อยคำดำรัสมะธุระวอน ดนุนี้ผิเอออวย.

จักเป็นมุสาวะจะนะด้วย บ มิตรงกะความจริง.

อันชายประกาศวะระประทาน ประดิพัทธะแด่หญิง,

หญิงควรจะเปรมกะมะละยิ่ง   ผิวะจิตตะตอบรัก;

แต่หากฤดีบ อะภิรมย์ จะเฉลยฉะนั้นจัก

เป็นปดและลวงบุรุษรัก ก็จะหลงละเลิงไป.”

ทำให้เห็นถึงความซื่อสัตย์และจริงใจ นางเป็นคนตรงไปตรงมาและมีความกล้าที่จะตอบตามความคิดและตามหัวใจของตนไม่มีเล่ห์เหลี่ยม

๓. มายาวิน

: มายาวินมีความสามารถพิเศษคือมีเวทย์มนต์สะกดจิต เขามีวิชาอาคม และเขาใช้มันเพื่อช่วยสุเทษณ์ เมื่อใช้มนต์สะกดนางมัทยาไม่รู้สึกตัวเหมือนคนหลับไหล เช่นบทสนทนาต่อไปนี้

สุเทษณ์พูด “นางมาแล้วไซร้แต่ว่าฉันใด จึ่งไม่พูดไม่จา”

มายาวินตอบ “นางยังงงงวย ด้วยฤทธิ์มนตรา, แต่ว่าตูข้า จะแก้บัดเดี๋ยวนี้.

แล้วจึงสั่งนางมัทนา…

แสดงถึงความขลังของมนต์ที่มายาวินสะกดมัทยา และสั่งให้มัทยาพูดตอบโต้กับมายาวินทำให้สุเทษณ์โกรธมัทนา

ดูก่อนสุชาตา มะทะนาวิไลศรี

ยามองค์สุเทษณ์มี วรพจน์ประการใด,

 นางจงทำนูลตอบ มะธุรส ธ ตรัสไซร้ ;

เข้าใจมิเข้าใจ ฤ ก็ตอบพะจีพลัน.”

**ฉากท้องเรื่อง**

๑. วิมานของเทพบุตรสุเทษณ์ บนสวรรค์

ฉากท้องเรื่องเริ่มขึ้นบนสวรรค์ เพราะมายาวิน สุเทศณ์ และมัทนาเป็น เทวดา นางฟ้า ซึ่งอาศัยอยู่บนสวรรค์ สังเกตุได้จากหลังจากที่มายาวินคลายมนต์สะกดมัทนา มัทยาได้พูดว่า

 “ เหตุใดพระองค์ทรงธรรม์ จึ่งทำเช่นนั้น ให้ข้าพระบาทต้องอาย แก่หมู่ชาวฟ้าทั้งหลาย?

 โอ้พระฦสาย พระองค์จงทรงปราณี”

ในบทสนทนามัทนากล่าวจะสังเกตุว่ามัทนาพูดคำว่า หมู่ชาวฟ้า ทำให้รู้ว่าสถานที่ที่มัทนาอาศัยอยู่ไม่ใช่โลกมนุษย์ และสุเทษณ์ก็สาปให้มัทนามาเกิดบนโลกมนุษย์

๒. กลางป่าหิมะวัน

ฉากท้องเรื่องหลังจากที่มายาวินสาปมัทนาให้ไปเกิดบนโลกมนุษย์สังเกตุได้จาก

 นางมทะนา จุติอย่านาน

จงมะละฐาน สุระแมนสวรรค์,

ไปเถอะกำเนิด ณ หิมาวัน

ดังดนุลั่น จสิสาปไว้!

ป่าหิมะวันมีลักษณะเป็นลานหญ้าอยู่ระหว่างต้นไม้ใหญ่ที่ตรงกลางเวทีมีดอกกุหลาบอยู่ต้นหนึ่ง ดอกสวยงาม ใหญ่สีชมพู ส่งกลิ่นหอมชวนผู้คนหลงใหล

**บทเจรจารำพึงรำพัน**

การใช้ลีลาจังหวะของคำทำให้เกิดความไพเราะ  กวีมีความเชี่ยวชาด้านฉันทลักษณ์อย่างยิ่ง  สามารถแต่งบทเจรจาของตัวละครให้เป็นคำฉันท์ได้อย่างดีเยี่ยม ตัวอย่างจากบทเจรจาระหว่างสุเทษณ์และมัทนา มีการใช้ลีลาจังหวะของคำทำให้เกิดความไพเราะ  กวีมีความเชี่ยวชาด้านฉันทลักษณ์อย่างยิ่ง  สามารถแต่งบทเจรจาของตัวละครให้เป็นคำฉันท์ได้อย่างดีเยี่ยม  อีกทั้งการใช้ภาษาก็คมคาย  โดยที่บังคับฉันทลักษณ์  ครุ  ลหุ  ไม่เป็นอุปสรรคเลย  เช่น  บทเกี้ยวพาราสีต่อไปนี้ แต่งด้วยวสันตดิลกฉันท์  ๑๔  มีการสลับตำแหน่งของคำ  ทำให้เกิดความไพเราะได้อย่างยอดเยี่ยม

                    สเทษณ์ : พี่รักและหวังวธุจะรัก และบทอดบทิ้งไป

                    มัทนา : พระรักสมัครณพระหทัย ฤจะทอกจะทิ้งเสีย?

                    สุเทษณ์ : ความรักละเหี่ยอุระระทด เพราะมิอาจจะคลอเคลีย

                     มัทนา : ความรักระทดอุระละเหี่ย ฤจะหายเพราะเคลียคลอ

**แก่นเรื่อง**

แก่นสำคัญของเรื่องมีอยู่2ประการ

๑)  ทรงกล่าวถึงตำนานดอกกุหลาบ  ซึ่งเป็นดอกไม้ที่สวยงาม  แต่ไม่เคยมีตำนานในเทพนิยาย  จึงพระราชนิพนธ์ให้ดอกกุหลาบมีกำเนิดมาจากนางฟ้าที่ถูกสาปให้จุติลงมาเกิดเป็นดอกไม้ชื่อว่า  "ดอกกุพฺชกะ" คือ  "ดอกกุหลาบ"

๒)  เพื่อแสดงความเจ็บปวดอันเกิดจากความรัก  ทรงแสดงให่เห็นว่าความรักมีอนุภาพอย่างยิ่ง  ผู้ใดมีความรักก็อาจเกิดความหลงขึ้นตามมาด้วย  ทรงใช้ชื่อเรื่องว่า  "มัทนะพาธา"  อันเป็นชื่อของตัวละครเอกของเรื่อง  ซึ่งมีความหมายว่า  "ความเจ็บปวดหรือความเดือดร้อนอันเกิดจากความรัก"  มีการผูกเรื่องให้มีความขัดแย้งซึ่งเป็นปมปัญหาของเรื่อง  คือ

๒.๑ สุเทษณ์เทพบุตรหลงรักนางมัทนา  แต่นางไม่รับรักตอบจึงสาปนางเป็นดอกกุหลาบ

 ๒.๒ นางมัทนาพบรักกับท้าวชัยเสน  แต่ก็ต้องพบกับอุปสรรคเพราะนางจันที มเหสีของท้าวชัยเสนวางอุบายให้ท้าวชัยเสนเข้าใจนางมัทนาผิด  สุดท้ายนางมัทนาได้มาขอความช่วยเหลือจากสุเทษณ์เทพบุตร  และสุเทษณ์เทพบุตรขอความรักนาง  อีกครั้งแต่นางปฏิเสธช่นเคย  เรื่องจึงจบลงด้วยความสูญเสียและความเจ็บปวดด้วยกันทุกฝ่าย

**การอ่านและพิจารณาการใช้ภาษาของวรรณคดี**

๑. การสรรคำ

นิยมใช้คำภาษาบาลีหรือภาษาสันสกฤต เป็นคำประพันธ์ที่มีแบบแผน บางตอนต้องการเน้นอารมณ์ที่มีความอ่อนหวานจะใช้ วสันตดิลกฉันท์ ๑๔ หรือบางตอนต้องการความสับสน ความคึกคะนอง  ความเกรี้ยวกราด น่ากลัว ทำให้ผู้อ่านอยากติดตามและรู้สึกคล้ายตาม เกิดความประทับใจ ผู้แต่งใช้วสันตดิลกฉัน ๑๔ ในการถ่ายทอดความรู้สึกเช่น ตอนที่สุเทษณ์ฝากรักให้นางมัทนา ซึ่งที่ท่วงทำนองที่อ่อนหวาน

๒.การเรียบเรียงคำ

บทประพันธ์นี้มีความชํานานด้สนการใช้คําเป็นอย่างยิ่งจึงสามารถแต่งบทสนทนา ให้เป็นคําฉันท์ได้อย่างดีเยี่ยม เช่น

สุเทษณ์: นางมาแล้วไซร้ แต่ว่าฉันใด จึ่งไม่พูดจา

มายาวิน: นางยังงงงวย ด้วยฤทธิ์มนตรา, แต่ว่าตูข้า จะแก้บัดนี้

(พูดสั่งมัทนา)

ดูก่อนสุชาตา มะทะนาวิไลศรี

ยามองค์สุเทษณ์มี วรพจน์ประการใด,

นางจงทำนูลตอบ มะธุรสธตรัสไซร้ ;

เข้าใจมิเข้าใจ ฤก็ตอบพะจีพลัน.

มัทนา เข้าใจละเจ้าข้า, ผิวะองค์สุเทษณ์นั้น

ตรัสมาดิฉันพลัน จะเฉลยพระวาที

๓. การใช้โวหาร

กวีใช้อุปมาโวหารในการกล่าวชมความงามของนางมัทนา ทำให้ผู้อ่านมองเห็นภาพความงามของนางมัทนา เด่นชัดขึ้น ดังตัวอย่างเช่น

สุเทษณ์ “ อ้ามัทนาโฉมฉาย เฉิดช่วงดังสาย วิชชุประโชติพร ไหนไหนก็เจ้าสายสมร มาแล้วจะร้อน จะรนและรีบไปไหน?”

ตัวอย่างที่ได้ยกมานั้น จะสามารถสังเกตุเห็นได้ว่ามีคำที่มีความหมายเกี่ยวกับ ความงามนั่นก็คือคำว่าโฉมฉาย ซึ่งมีความหมายว่าคนงาม ดังนั้นมัทนาโฉมฉายจึงหมายถึงมัทนาคนงาม นอกจากนี้ประโยคถัดมายังมีการเปรียบเทียบ ความงามของมัทนา ว่าสว่างไสวดั่งสายฟ้าในท้องฟ้าอีกด้วย

**การอ่านและพิจารณาประโยชน์และคุณค่าของวรรณคดี**

๑. คุณค่าด้านอารมณ์

ทำให้ผู้อ่านเกิดความรู้สึกคล้อยตาม  เกิดความประทับใจอยากติดตามอ่าน  เช่น  เมื่อมายาวินเล่าเรื่องราวในอดีตถวายสุเทษณ์ว่าเหตุใดมัทนาจึงไม่รักสุเทษณ์  กวีเลือกใช้อินทรวิเชียรฉันท์  ๑๑  ที่มีท่วงทำนองเร็วเหมาะแก่การเล่าความ  หรือบรรยายเรื่อง  ส่วนเนื้อหาตอนสุเทษณ์ฝากรักนางมัทนานั้นใช้วสันตดิลกฉันท์  ซึ่งมีท่วงทำนองที่อ่อนหวาน  เมื่อสุเทษณ์กริ้วนางมัทนาก็ไช้ กมลฉันท์  ซึ่งมีคำครุลหุที่มีจำนวนเท่ากันแต่ขึ้นต้นด้วยคำลหุ  จึงมีทำนองประแทกกระทั้นถ่ายทอดอารมณ์โกรธเกรี้ยวได้ดี ดังตัวอย่าง

    มะทะนาชะเจ้าเล่ห์ ชิชิช่างจำนรรจา

 ก็และเจ้ามิเต็มจิต จะสดับดนูชวน

ผิวะให้อนงค์นวล ชนะหล่อนทนงใจ

บ่มิยอมจะร่วมรัก และสมัครสมรไซร้

 ก็ดะนูจะยอมให้ วนิดานวาศสวรรค์

๒. คุณค่าด้านคุณธรรม

ให้ข้อคิดในเรื่องการมีบริวารที่ขาดคุณธรรมอาจทำให้นายประสบหายนะได้  เช่น  บริวารของท้าวสุเทษณ์ที่เป็นคนธรรพ์  ชื่อจิตระเสนมีหน้าที่บำรุงบำเรอให้เจ้านายมีความสุข  มีความพอใจ  ดังนั้นจึงทำทุกอย่างเพือ่เอาใจผู้เป็นเจ้านาย  เช่น  แสวงหาหญิงงามมาเสนอสนองกิเลสตัณหาของเจ้านาย  ให้วิทยาธรชื่อมายาวินใช้เวทมนตร์สะกดนางมัทนามาให้ท้าวสุเทษณ์  บริวารลักษณะอย่างนี้มีมากในสังคมจริง  ซึ่งมีส่วนให้นาย หรือประเทศชาติ ประสบความเดือดร้อนเสียหายได้

๓. คุณค่าด้านสังคม

* สอดแทรกความคิดเกี่ยวกับความเชื่อในสังคมไทย  เช่น
  ความเชื่อเรื่องชาติภพ
  ความเชื่อเรื่องการทำบุญมากๆ  จะได้ไปเกิดในสวรรค์  และเสวยสุขในวิมาน
* แสดงกวีทัศน์
   โดยแสดงให้เห็นว่า  "การมีรักเป็นทุกข์อย่างยิ่ง"  ตรงตามพุทธวัจนะที่ว่า  "ที่ใดมีรักที่นั่นมีทุกข์"  เช่น
   สุเทษณ์รักนางมัทนาแต่ไม่สมหวังก็เป็นทุกข์  แม้เมื่อได้เสวยสุขเป็นเทพบุตรก็ยังรักนางมัทนาอยู่  จึงทำทุกอย่างเพื่อให้ได้นางมาแต่ไม่สมหวังก็พร้อมที่จะทำลาย   ความรักเช่นนี้เป็นความรักที่เห็นแก่ตัวควรหลีกหนีให้ไกล

๓. ให้ข้อคิดในการครองตน
   หญิงใดอยู่ในฐานะอย่างนางมัทนาจะต้องมีความระมัดระวังตัว  หลีกหนีจากผู้ชายมาราคะให้ไกล  กวีจึงกำหนดให้ทางมัทนาถูกสาปกลายเป็นดอกไม้ชื่อดอกกฺุชกะ (กุหลาบ) ซึ่งสวยงามมีหนามแหลมคมเป็นเกราะป้องกันตนให้พ้นจากมือผู้ที่ปรารถนาจะหักหาญรานกิ่งหรือเด็ดดอกไปเชยชม

๔. คุณค่าด้านวรรณศิลป์

* การใช้ถ้อยคำและรูแบบคำประพันธ์เหมาะสมกับเนื้อหา
    ทำให้ผู้อ่านเกิดความรู้สึกคล้อยตาม  เกิดความประทับใจอยากติดตามอ่าน  เช่น  เมื่อมายาวินเล่าเรื่องราวในอดีตถวายสุเทษณ์ว่าเหตุใดมัทนาจึงไม่รักสุเทษณ์  กวีเลือกใช้อินทรวิเชียรฉันท์  ๑๑  ที่มีท่วงทำนองเร็วเหมาะแก่การเล่าความ
* การใช้ลีลาจังหวะของคำทำให้เกิดความไพเราะ
   กวีมีความเชี่ยวชาด้านฉันทลักษณ์อย่างยิ่ง  สามารถแต่งบทเจรจาของตัวละครให้เป็นคำฉันท์ได้อย่างดีเยี่ยม  อีกทั้งการใช้ภาษาก็คมคายโดยที่บังคับฉันทลักษณ์  ครุ ลหุ  ไม่เป็นอุปสรรคเลย
* การใช้คำที่มีเสียงไพเราะอันเกิดจากการเล่นเสียงสัมผัสคล้องจอง และการหลากคำทำให้เกิดความไพเราะ เช่น ตอนมายาวินร่ายมนตร์

**ผลสรุปและอภิปรายรายผล การสรุปผลการศึกษาค้นคว้า**

๑. นักเรียนระดับชั้นมัธยมศึกษาปีที่ ๕ ได้มีความรู้ความเข้าใจในการวิเคราะห์วรรณคดีบทละครพูดคำฉันท์ เรื่องมัทนพาธา

๒. ได้เรียนรู้ในการแต่งบทละครพูดคำฉันท์และได้เรียนรู้คุณค่าทางด้านต่างๆ ในวรรณคดี

๓. นักเรียนได้เรียนรู้การทำงานร่วมกับผู้อื่น

๔. ได้ข้อคิดในการดำเนินชีวิตเบื่องต้น

**การอภิปรายผลการศึกษาค้นคว้า**

นักเรียนระดับชั้นมัธยมศึกษาปีที่ ๕ โรงเรียนสาธิตนานาชาติมหาวิทยาลัยมหิดล คิดว่าประโยชน์ของการอ่าน และหลังจากการวิเคราะห์วรรณคดีเรื่องมัทนพาธาทำให้ได้ศึกษาของความงามของภาษาและคติสอนใจต่างๆ ทั้งยังได้ทราบถึงความสามารถในการแต่งบทละครพูดคำฉันท์ของสมเด็จพระมงกุฎเกล้าเจ้าอยู่หัว

**อ้างอิง**

หนังสือเรียน รายวิชาพื้นฐาน ภาษาไทย วรรณคดีวิจักษ์ชั้นมัธยมศึกษาปี่ที่๕

http://omsschools.com/school/school\_teacher/index.php?id\_teacher=587&lesson\_id=1779 http://arrow1203.blogspot.com/p/blog-page\_97.html [https://chattawanmadmai.wordpress.com/2013/10/15/มัทนะพาธา-ความเจ็บปวดจ/](https://chattawanmadmai.wordpress.com/2013/10/15/%E0%B8%A1%E0%B8%B1%E0%B8%97%E0%B8%99%E0%B8%B0%E0%B8%9E%E0%B8%B2%E0%B8%98%E0%B8%B2-%E0%B8%84%E0%B8%A7%E0%B8%B2%E0%B8%A1%E0%B9%80%E0%B8%88%E0%B9%87%E0%B8%9A%E0%B8%9B%E0%B8%A7%E0%B8%94%E0%B8%88/)

<http://arrow1203.blogspot.com/p/blog-page_97.html>